stanford-oval/wikipedia huggingface dataset:
Baltimore/Washington International Thurgood Marshall Airport
Historiaa

Ensimmäiset suunnitelmat Baltimoren-Washingtonin kansainvälisen lentoaseman rakentamiseksi tehtiin vuonna 1946 ja rakennustyöt aloitettiin seuraavana vuonna. Lentoaseman alkuperäinen nimi oli Friendship International Airport ja se toimi aluksi Baltimoren kaupungin alaisuudessa. Presidentti Harry S. Truman vihki lentoaseman käyttöön 24. kesäkuuta 1950.
Marylandin osavaltion liikenneministeriö osti lentoaseman itselleen 36 miljoonan dollarin hintaan vuonna 1972. Seuraavana vuonna lentoaseman nimi muutettiin muotoon Baltimore/Washington International Airport. Osavaltio teki lentoasemalla 1970-luvun aikana mittavia laajennustöitä, joiden myötä esimerkiksi lentoaseman pinta-ala tuplaantui.
Vuonna 2005 lentoaseman nimi muutettiin nykyiseen muotoonsa Baltimore/Washington International Thurgood Marshall Airport. Nimi on viittaus Baltimoressa syntyneeseen Yhdysvaltain korkeimman oikeuden entiseen tuomariin Thurgood Marshalliin, joka oli Yhdysvaltain korkeimman oikeuden ensimmäinen afroamerikkalainen tuomari.
Lentoaseman matkustajamäärät ovat kasvaneet vuosien saatossa merkittävästi. Vuonna 1984 lentoaseman läpi kulki noin 6,7 miljoonaa matkustajaa, 1994 12,8 miljoonaa ja 2014 22,3 miljoonaa.
Aiheesta muualla

Kuvia tai muita tiedostoja aiheesta Baltimore/Washington International Thurgood Marshall Airport Wikimedia Commonsissa
Lentoaseman verkkosivusto (englanniksi)
Baltimore/Washington International Thurgood Marshall Airport (Form 5010 PDF) (englanniksi)
Lentoaseman pohjapiirros
Maher Telmoudi

| Henkilötiedot |
| --- | --- | --- |
Syntymäaika: 6. helmikuuta 1984 (ikä 40)
Syntymäpaikka: Korba, Tunisia
Pelipaikka: puolustaja
Seura
Seura: Stade Tunisien
Seurat
| Vuodet | Seura | O (M) |
|  ?–2009 2009– | CS Korba Stade Tunisien |  |
Maher Telmoudi (s. 6. helmikuuta 1984 Korba) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia.
Ura

Telmoudi aloitti jalkapalloilun kotikaupungissaan Korbassa, josta hän siirtyi helmikuussa 2009 Stade Tunisieniin.
Maher al-Assad

Maher al-Assad (s. 1967) on Syyrian tasavaltalaiskaartin kenraali ja komentaja. Hän on Syyrian presidentin Bašar al-Assadin pikkuveli. Maher al-Assadia pidetään veljensä jälkeen vaikutusvaltaisimpana henkilönä Syyriassa. On väitettykenen mukaan?, että hän haavoittui pommi-iskussa kesällä 2012, mutta hän toimii vielä aktiivisena terrorismin torjunnassa[lähde? ].
Elämäkerta

Maher al-Assad syntyi vuonna 1967 ja opiskeli Damaskoksen yliopistossa. Sittemmin hän liittyi vanhemman veljensä Basil al-Assadin esimerkin mukaan armeijaan. Basilin kuollessa vuonna 1994 Maheria pidettiin Hafiz al-Assadin mahdollisena seuraajana, mutta seuraajaksi nimitettiin lopulta Maherin veli Bašar al-Assad. Maher komensi sittemmin tasavaltalaiskaarti-prikaatia ja yleni myöhemmin kenraaliksi. Bašarin noustua presidentiksi Maherista tuli hallitsevan Baath-puolueen keskuskomitean jäsen. Bašarin valtakauden muutamaa ensimmäistä kuukautta leimasi poliittinen vapautuminen, mutta sittemmin järjestelmä sulkeutui taas. Maherin uskotaan olleen poliittista vapautumista vastaan ja neuvonut veljeään tämän johdosta. 2003 Maher osallistui epävirallisiin rauhanneuvotteluihin Israelin kanssa Jordaniassa ja vuonna 2005 hänet mainittiin YK:n raportissa, jossa häntä epäiltiin osallisuudesta Libanonin entisen pääministeri Rafik Haririn murhan suunnitteluun.
Kun vuonna 2011 Etelä-Syyrian Deraan kaupungissa syttyi mielenosoituksia, Maherin komentama Syyrian 4. panssaridivisioona lähetettiin murskaamaan mielenosoitukset. Divisioonan joukot tulittivat kaupunkia ja tekivät kotiratsioita. Maher joutui divisioonan toimien johdosta Yhdysvaltojen ja EU:n pakotelistoille. Vuonna 2012 Maher haavoittui Damaskoksessa tehdyssä pommi-iskussa. Hän oli pitkään haavoittumisensa jälkeen poissa julkisuudesta, kunnes hän esiintyi taas valokuvissa vuonna 2014.
Lumina Polaris

| Lumina Polaris |
| --- | --- |


Tiedot
Toiminnassa:  2000–
Tyylilaji:  rock, metal
Kotipaikka:  Oulu, Suomi
Laulukieli:  suomi
Jäsenet:  Timo Kataja, kitara    Kalle Hautamäki, rummut  
Entiset jäsenet:  Timo Peltokangas, kitara, taustalaulu (2004 - 2010)                       Antero Tossavainen, basso (2000 - 2011)                       Markus Vainionpää, kitara, taustalaulu (2000 - 2011)  Oula Siipola, laulu (2008 - 2011)  Veli-Matti Väisänen, laulu (2000 – 2008)  Matti Hannula, rummut (2000 – 2003) 
Levy-yhtiö:  Valo Records, 2006-2008   Maanalainen levykauppa, 2009-  
Aiheesta muualla
Kotisivut
Infobox OKNimi-testi OK: 
Lumina Polaris (latinaa, suom. Pohjoisen Valot) on oululainen vuonna 2000 perustettu rock- ja metal-yhtye. Yhtye voitti SM-Gospel-kilpailun vuonna 2005. Vuonna 2006 yhtye julkaisi esikoisalbuminsa Imperiumi. Toinen albumi Vastaisku julkaistiin huhtikuussa 2009. Viikolla 17 albumi meni Suomen virallisella listalla sijalle 23. Single Uusi ihminen on käynyt Radio Rockin latauslistalla parhaimmillaan sijalla 6.
Historia

Lumina Polaris perustettiin syksyllä 2000. Alkuperäiskokoonpanoon kuuluivat Markus Vainionpää (kitara), Antero Tossavainen (basso), Veli-Matti Väisänen (laulu), Matti Hannula (rummut) sekä Timo Kataja (kitara). Vuonna 2002 yhtye äänitti ensimmäisen demonsa Tummia sointuja. Vuonna 2003 kokoonpanossa tapahtui muutoksia, kun Hannula jätti Lumina Polariksen ja Kalle Hautamäki tuli hänen tilalleen. Pian tämän jälkeen Lumina Polaris äänitti Veren merkki -singlen. Yhtye konsertoi säännöllisesti reilut toistakymmentä kertaa vuodessa.
Ristinolla-yhtyeessä vaikuttava Timo Peltokangas alkoi vakituisesti tehdä yhteistyötä Lumina Polariksen kanssa tuottajana syksystä 2004 alkaen. Yhteistyössä he hioivat Lumina Polariksen musiikkityyliä ja imagoa. Yhtyeen musiikkityyliksi muodostui nykyaikainen, rock-vaikutteinen metalli, joka on tuotettu pop-rakentein. Vuonna 2005 yhtye osallistui SM-Gospel-kilpailuun, jossa se sijoittui ensimmäiseksi. Samana vuonna se meni studioon äänittämään uusia kappaleita. Loppuvuodesta 2005 äänitetystä materiaalista julkaistiin Autiomaahan-single, jota seurasi 1. huhtikuuta 2006 julkaistu konseptialbumi Imperiumi. Yhtye kertoi kotisivuillaan tammikuussa 2008, että laulaja Veli-Matti Väisänen on lähtenyt yhtyeestä. Uudeksi laulajaksi julkistettiin helmikuun lopussa Oula Siipola. Hänen äänialansa on hieman korkeampi kuin Väisäsen.
Yhtyeen toinen albumi Vastaisku julkaistiin Maanalaisen levykaupan kautta 18. huhtikuuta 2009 Immortal Metal Fest -tapahtumassa. 4. maaliskuuta 2009 Lumina Polaris julkaisi albumilta singlen "Uusi ihminen", josta kuvattiin musiikkivideo.
Maaliskuussa 2011 laulaja Oula Siipola ja kitaristi Markus Vainionpää ilmoittivat jättävänsä yhtyeen ja Lumina Polaris jäi määrittelemättömän pituiselle tauolle.
Diskografia > Albumit

Imperiumi (2006)
Vastaisku (2009)
Diskografia > Singlet

Veren merkki (2003)
Autiomaahan (2005)
Uusi ihminen (2009)
Diskografia > Demot

Tummia sointuja (2002)
Jäsenet > Nykyiset

Timo Kataja – kitara
Kalle Hautamäki – rummut
Jäsenet > Entiset

Antero Tossavainen – basso (2000-2011)
Timo Peltokangas – kitara, taustalaulu (2004-2010)
Markus Vainionpää – kitara, taustalaulu (2000-2011)
Oula Siipola – laulu (2008-2011)
Veli-Matti Väisänen – laulu (2000 – 2008)
Matti Hannula – rummut (2000 – 2003)
Aiheesta muualla

Yhtyeen virallinen kotisivu
Imperiumi-albumin arvostelu Imperiumi.netissä (Arkistoitu – Internet Archive)
Beowulf (vuoden 2007 elokuva)

| Beowulf |
| --- | --- |

Ohjaaja:  Robert Zemeckis
Käsikirjoittaja:   Neil Gaiman  Roger Avary 
Tuottaja:   Steve Bing  Robert Zemeckis 
Säveltäjä:  Alan Silvestri
Kuvaaja:  Robert Presley
Leikkaaja:  Jeremiah O'Driscoll
Pääosat:   Ray Winstone  Anthony Hopkins  Angelina Jolie  Crispin Glover  Robin Wright Penn  John Malkovich  Brendan Gleeson  Alison Lohman 
Valmistustiedot
Valmistusmaa:  Yhdysvallat
Tuotantoyhtiö:   Image Movers  Paramount Pictures  Shangrila Entertainment 
Levittäjä:  InterCom Netflix
Ensi-ilta:  2007
Kesto:  116 min
Alkuperäiskieli:  englanti
Budjetti:  150 miljoonaa dollaria
Tuotto:  196,4 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Beowulf on vuonna 2007 ensi-iltansa saanut Robert Zemeckisin ohjaama fantasiaelokuva. Neil Gaimanin ja Roger Avaryn käsikirjoitus perustuu löyhästi muinaisenglantilaiseen Beowulf-eepokseen. Elokuva tehtiin tietokoneanimaationa: roolihahmojen liikkeet tallennettiin liikkeenkaappaustekniikalla ja roolihahmot animoitiin ääninäyttelijöidensä näköisiksi.
Rooleissa

| 0 | 1 | 2 |
| --- | --- | --- |
|  Ray Winstone  | … |  Beowulf   |
|  Angelina Jolie  | … |  Grendelin äiti   |
|  Anthony Hopkins  | … |  kuningas Hrothgar   |
|  John Malkovich  | … |  Unferth   |
|  Brendan Gleeson  | … |  Wiglaf   |
|  Robin Wright Penn  | … |  kuningatar Wealtheow   |
|  Alison Lohman  | … |  Ursula   |
|  Crispin Glover  | … |  Grendel   |
|  Costas Mandylor  | … |  Hondshew   |
|  Sebastian Roche  | … |  Wulfgar   |
|  Greg Ellis  | … |  Garmund   |
Made (albumi)

| Made Scarface |
| --- | --- | --- |

Studioalbumin tiedot
 Äänitetty : 2007
 Julkaistu: 4. joulukuuta 2007
 Tuottaja(t): Mike Dean, N.O. Joe, Nottz, Enigma, Tone Capone, Drumma Boy, One Drop, Scott, John Bido, Cozmo
 Tyylilaji: gangsta rap
 Kesto: 54.26
 Levy-yhtiö: Rap-A-Lot
Muut kannet

Listasijoitukset
  Billboard 200: 17.
Scarfacen muut julkaisut
| My Homies, Part 2 2006 | Made 2007 | Emeritus 2008 |
Singlet albumilta Made
 ”Girl You Know” Julkaistu: 2007
Made on rap-artisti Scarfacen kymmenes studioalbumi, joka julkaistiin 4. joulukuuta 2007. Levy sisältää kolme bonuskappaletta. Maaliskuussa 2008 albumi oli myynyt Yhdysvalloissa 192 802 kopiota. Levystä on myös ilmestynyt Screwed & Chopped -versio.
Kappaleet

Intro – 1.07 (feat. J. Prince)
Never – 3.00
Big Dogg Status – 4.40 (feat. Wacko)
Girl You Know – 4.14 (feat. Trey Songz)
Burn – 3.53 (feat. Z-Ro)
Go – 3.39 (feat. Nina)
Dollar – 4.26
Boy Meets Girl – 3.58 (feat. Tanya Herron)
Who Do You Believe In – 4.46
Git Out My Face – 3.23
Suicide Note – 4.08
Outro – 1.16
Kappaleet > Bonuskappaleet

'B' Word – 2.32
Crack – 4.18
Big Dogg Status (Remix) – 5.06 (feat. Lil Wayne, T.I. & Wacko)
Arvostelut

Metacritic: 80/100
Allmusic:
HipHopDX:
Pitchfork: 8/10
Baltimora

| Jimmy McShane> Henkilötiedot |
| --- | --- |
Syntynyt: 23. toukokuuta 1957
Kuollut: 29. maaliskuuta 1995 (37 vuotta)
Muusikko
Taiteilijanimi:  Baltimora
Aktiivisena:  1985-1987
Tyylilajit:  italodisko
Levy-yhtiöt:  EMI 
  [ Muokkaa Wikidatassa ] [ ohje ]  
Baltimora, oikealta nimeltään Jimmy McShane, (23. toukokuuta 1957 – 29. maaliskuuta 1995) oli tanssija Derrystä, Pohjois-Irlannista. Hänet tunnetaan parhaiten vuoden 1985 hitistään Tarzan Boy. Kappaletta käytettiin amerikkalaisessa Gay Fuel -juoman mainoksessa. Uudelleen miksattua versiota kappaleesta käytettiin elokuvassa Teinimutanttininjakilpikonnat 3, Listerine-suuveden mainoksessa ja uudelleen vielä Wonga-pikavippien mainoksessa vuonna 2016.
Todellisuudessa McShane oli vain Baltimoran tanssija ja sävellys ja laulu olivat italodisko-tuottaja Maurizio Bassin ja Naimy Hackettin käsialaa. Baltimora julkaisi kaksi albumia, Living in the Background (1985) ja Survivor in Love parin vuoden jälkeen. Ensimmäinen levy oli varustettu hitillä "Tarzan Boy". Toisella levyllä ei ollut hittejä ja se sai vain vähän huomiota Amerikassa, mutta myi kuitenkin kohtuullisesti Italiassa.
Jimmy McShane kuoli 29. maaliskuuta 1995 AIDSiin.
Diskografia > Albumit

Living in the Background (1985)
Survivor in Love (1987)
Diskografia > Kokoelmat

The World of Baltimora (2010)
Diskografia > Singlet

Tarzan Boy (1985)
Woody Boogie (1985)
Living in the Backgound (1985)
Juke Box Boy (1986)
Key Key Karimba (1987)
Global Love (Linda Wesleyn kanssa) (1987)
Call Me in the Heart of the Night (1988)
Baltika

| Baltika Балтика |
| --- | --- |

Yritysmuoto:  OOO
Perustettu:  1990
Toimitusjohtaja:  Lars Lehmann
Kotipaikka:  Pietari, Venäjä
Toimiala:  panimoteollisuus
Tuotteet:  olut
Omistaja:  Carlsberg (100 %)
Kotisivu:  corporate.baltika.ru
Infobox OKVirheellinen NIMI-arvo: 
Baltika (ven. Балтика) on tanskalaisen Carlsbergin omistama venäläinen panimo, joka aloitti toimintansa marraskuussa 1990. Baltika on ollut Venäjän markkinoiden johtava panimo vuodesta 1996, ja se on maan johtavia kuluttajatuotevalmistajia. Oluessa Baltika on Venäjän markkinajohtaja noin 30 % osuudella.
Venäjän aloitettua sodan Ukrainassa vuonna 2022 Carslberg oli ryhtynyt toimiin Baltikan myymiseksi. Myyntiyritykset keskeytyivät kun Venäjän valtio otti Baltikan haltuunsa heinäkuussa 2023.
Historia

Vuonna 1992 Baltika yksityistettiin osakeyhtiöksi ja omistajiksi tuli 28 organisaatiota ja yli 2 000 yksityishenkilöä. Baltic Beverages Holding AB:sta tuli yhtiön suurin omistaja.
Baltic Beverages Holding AB oli alun perin suomalaisen Hartwallin ja norjalaisen Orklan yhteisyritys. Orklan osuus siirtyi sittemmin Carlsbergille ja Hartwall myytiin vuonna 2002 skotlantilaiselle Scottish & Newcastle -panimoyritykselle. Heineken ja Carlsberg ostivat yhdessä Scottish & Newcastlen vuonna 2008 ja jakoivat sen tytäryhtiöt keskenään. Tällöin Baltic Beverages Holding siirtyi kokonaan Carlsbergin omistukseen.
Carlsberg omisti panimosta 85 % Baltic Beverages Holdingin kautta vuoteen 2012 asti, kunnes yhtiö päätti hankkia koko Baltikan itselleen ja vetää sen pois pörssistä.
Tanskalainen Lars Lehmann on toiminut Baltikan toimitusjohtajana ja Carlsbergin Itä-Euroopan liiketoimintojen johdossa vuodesta 2019.
Tuotteet

Baltika-oluita on saatavana ainakin seuraavina vahvuuksina:
Baltika 0: Alkoholiton olut (0,5%)
Baltika 2: Pale-lager(4,7%)
Baltika 3: Keskiolut (4,8%)
Baltika 4: Tumma keskiolut (5,6%)
Baltika 6: Porter-olut (7,0%)
Baltika 7: Tavallinen keskiolut (5,4%)
Baltika 8: Sitruunanmakuinen olut (5,0%)
Baltika 9: Vahva olut (8,0%)
Baltika 9, vahva olut
Baltika 2, pale-lager
Baltika 0, alkoholiton olut
Aiheesta muualla

Baltikan yrityssivusto (venäjäksi)
Baltika (englanniksi)
Maantiepyöräilyn maailmanmestaruuskilpailut 2009

Maantiepyöräilyn maailmanmestaruuskilpailut 2009 järjestettiin Sveitsin Mendrisiossa 23.–27. syyskuuta 2009. Kilpailujen ohjelmassa olivat miesten, naisten ja alle 23-vuotiaiden miesten maantie- ja aika-ajokilpailut.
Tulokset > Miesten aika-ajo

Miesten aika-ajo käytiin 49,8 kilometrin reitillä 24.9.2009. Kilpailussa ajettiin kolme 16,6 kilometrin kierrosta.
|  | Ajaja | Maa | Aika |
| --- | --- | --- | --- |
| 1 | Fabian Cancellara |  Sveitsi | 57.55,74 |
| 2 | Gustav Larsson |  Ruotsi | + 1.27,13 |
| 3 | Tony Martin |  Saksa | + 2.30,18 |
| 4 | Tom Zirbel |  Yhdysvallat | + 2.47,12 |
| 5 | Marco Pinotti |  Italia | + 3.02,88 |
| 6 | Janez Brajkovič |  Slovenia | + 3.08,49 |
| 7 | Koos Moerenhout |  Alankomaat | + 3.11,59 |
| 8 | Aleksandr Vinokurov |  Kazakstan | + 3.20,95 |
| 9 | Ignatas Konovalovas |  Liettua | + 3.33,88 |
| 10 | Bert Grabsch |  Saksa | + 3.37,39 |
Tulokset > Naisten aika-ajo

Naisten aika-ajo käytiin 26,8 kilometrin reitillä 23.9.2009. Kilpailussa ajettiin kaksi 13,4 kilometrin kierrosta.
|  | Ajaja | Maa | Aika |
| --- | --- | --- | --- |
| 1 | Kristin Armstrong |  Yhdysvallat | 35.26,09 |
| 2 | Noemi Cantele |  Italia | + 55,01 |
| 3 | Linda Villumsen |  Tanska | + 58,25 |
| 4 | Judith Arndt |  Saksa | + 1.24,25 |
| 5 | Christiane Soeder |  Itävalta | + 1.28,27 |
| 6 | Amber Neben |  Yhdysvallat | + 1.29,74 |
| 7 | Tatjana Antošina |  Venäjä | + 1.31,75 |
| 8 | Tara Whitten |  Kanada | + 1.33,99 |
| 9 | Karin Thürig |  Sveitsi | + 1.38,01 |
| 10 | Jeannie Longo-Ciprelli |  Ranska | + 1.48,34 |
Tulokset > Alle 23-vuotiaiden aika-ajo

Alle 23-vuotiaiden aika-ajo käytiin 33,2 kilometrin reitillä 23.9.2009. Kilpailussa ajettiin kaksi 16,6 kilometrin kierrosta.
|  | Ajaja | Maa | Aika |
| --- | --- | --- | --- |
| 1 | Jack Bobridge |  Australia | 40.44,79 |
| 2 | Nelson Oliveira |  Portugali | + 18,73 |
| 3 | Patrick Gretsch |  Saksa | + 27,66 |
| 4 | Marcel Kittel |  Saksa | + 34,46 |
| 5 | Adriano Malori |  Italia | + 36,48 |
| 6 | Alfredo Balloni |  Italia | + 39,14 |
| 7 | Alex Dowsett |  Yhdistynyt kuningaskunta | + 43,96 |
| 8 | Blaz Jarc |  Slovenia | + 59,41 |
| 9 | Christian Quaade |  Tanska | + 1.06,38 |
| 10 | David Veilleux |  Kanada | + 1.11,93 |
Tulokset > Miesten maantieajo

Miesten maantieajo käytiin 262,2 kilometrin reitillä 27.9.2009. Kilpailussa ajettiin yhdeksäntoista 13,8 kilometrin kierrosta.
|  | Ajaja | Maa | Aika |
| --- | --- | --- | --- |
| 1 | Cadel Evans |  Australia | 6.56.26 |
| 2 | Aleksandr Kolobnev |  Venäjä | + 27 |
| 3 | Joaquim Rodríguez |  Espanja | + 27 |
| 4 | Samuel Sánchez |  Espanja | + 30 |
| 5 | Fabian Cancellara |  Sveitsi | + 30 |
| 6 | Philippe Gilbert |  Belgia | + 51 |
| 7 | Matti Breschel |  Tanska | + 51 |
| 8 | Damiano Cunego |  Italia | + 51 |
| 9 | Alejandro Valverde |  Espanja | + 51 |
| 10 | Simon Gerrans |  Australia | + 1.47 |
Tulokset > Naisten maantieajo

Naisten maantieajo käytiin 124,2 kilometrin reitillä 26.9.2009. Kilpailussa ajettiin yhdeksän 13,8 kilometrin kierrosta.
|  | Ajaja | Maa | Aika |
| --- | --- | --- | --- |
| 1 | Tatiana Guderzo |  Italia | 3.33.25 |
| 2 | Marianne Vos |  Alankomaat | + 0.19 |
| 3 | Noemi Cantele |  Italia | + 0.19 |
| 4 | Kristin Armstrong |  Yhdysvallat | + 0.19 |
| 5 | Diana Ziliute |  Liettua | + 1.07 |
| 6 | Judith Arndt |  Saksa | + 1.07 |
| 7 | Erinne Willock |  Kanada | + 1.07 |
| 8 | Nicole Brändli |  Sveitsi | + 1.07 |
| 9 | Grace Verbeke |  Belgia | + 1.07 |
| 10 | Catherine Cheatley |  Uusi-Seelanti | + 1.07 |
Tulokset > Alle 23-vuotiaiden maantieajo

Alle 23-vuotiaiden maantieajo käytiin 179,4 kilometrin reitillä 26.9.2009. Kilpailussa ajettiin kolmetoista 13,8 kilometrin kierrosta.
|  | Ajaja | Maa | Aika |
| --- | --- | --- | --- |
| 1 | Romain Sicard |  Ranska | 4.41.54 |
| 2 | Carlos Alberto Betancur |  Kolumbia | + 0.27 |
| 3 | Jegor Silin |  Venäjä | + 0.27 |
| 4 | Peter Kennaugh |  Yhdistynyt kuningaskunta | + 0.49 |
| 5 | Jérôme Baugnies |  Belgia | + 0.54 |
| 6 | Marko Kump |  Slovenia | + 0.54 |
| 7 | Jevgeni Nepomnjatšyi |  Kazakstan | + 0.54 |
| 8 | Jose Sarmiento |  Kolumbia | + 0.54 |
| 9 | Matthias Brändle |  Itävalta | + 1.00 |
| 10 | Damiano Caruso |  Italia | + 1.33 |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi) (ranskaksi) (saksaksi)
Avoin tiede

Käytäntöjä
Tiedejulkaisu
Tiedeyhteisö
Tieteellinen menetelmä
Vertaisarviointi
Avoin tiede
Tieteen tutkimus
Tieteen etiikka
Tieteenfilosofia
Tieteenhistoria
Tieteensosiologia
Aiheeseen liittyvää
Monitieteisyys
Näennäistiede
Avoin saatavuus
Avoin tieto
Avoin sisältö
Avoin tiede on kansainvälinen liike, joka pyrkii edistämään avoimia toimintamalleja tieteessä ja tieteellisessä tutkimuksessa. Avoimuus on tieteen ja tutkimuksen keskeinen periaate. Se demokratisoi tiedettä luomalla mahdollisuuksia osallistua tutkimuksen tekemiseen aiempaa laajemmalle joukolle tutkijoita sekä tarjoamalla päätöksentekijöille ja kansalaisille pääsyn tieteelliseen tietoon.
Avoin tiede on noussut kansainvälisesti merkittäväksi tavaksi edistää tiedettä ja tieteen vaikuttavuutta yhteiskunnassa. Keskeisenä tavoitteena on tutkimustuotosten (esimerkiksi tutkimustulokset, tutkimusdata ja tutkimuksessa käytetyt menetelmät) avoin saatavuus antamalle tuotoksille avoimuutta tukeva lisenssi.
Avoin tiede sisältää käytäntöjä, kuten tutkimusjulkaisujen avoimen saatavuuden edistäminen, tutkimusaineistojen avoin julkaiseminen, avoimen lähdekoodin ja avoimien standardien hyödyntäminen, sekä tutkimusprosessin julkinen dokumentointi niin kutsutun avoimen muistikirjan menetelmällä.
Avoin tiede ei kuitenkaan ole vain kokoelma tutkimuksen teon tapoja ja suosituksia, vaan tutkimuskulttuurin muutosprosessi. Keskustelut siitä, mitä avoin tiede kattaa, ovat jatkuvassa kehityksessä. Yhtäältä tieteen avoimuus on aina ollut osa vastuullista tiedettä, sillä läpinäkyvyys ja avoimuus ovat tutkimuksen keskeisiä arvoja. Toisaalta tietyt tieteelliset nykykäytännöt ovat ristiriidassa avoimen tieteen periaatteiden kanssa. Esimerkiksi tutkimustulosten julkaiseminen pääosin vain vertaisarvioiduissa tieteellisissä lehdissä voi edistää tutkijan uraa. Vain harvalla on kuitenkaan pääsy näihin julkaisuihin.
Avoimen tieteen päähyödyiksi katsotaan resurssien jakamisen myötä tapahtuva tieteen kehityksen nopeutuminen, tutkimuskäytäntöjen läpinäkyvyyden lisääntymisestä johtuva laadun ja tutkimuksen uusittavuuden parantuminen, sekä tutkimustulosten paremman saavutettavuuden myötä lisääntyvä yhteiskunnallinen vaikuttavuus. Tutkimusaineistojen vapaa jakaminen saattaa myös lisätä viittauksia tehtyyn tutkimustyöhön.
Tutkimusjulkaisujen avoin saatavuus

Tutkimusjulkaisujen avoimella saatavuudella (engl. open access) tarkoitetaan tieteellistä julkaisua, joka on luettavissa internetistä ilmaiseksi ja esteettömästi. Tutkimuksen avoimen saatavuuden kautta tutkimuksen lopputulokset saadaan mahdollisimman nopeasti mahdollisimman monen käyttäjän ulottuville.
Tutkimusaineistojen avoin saatavuus

Avointa dataa on sekä jalostamaton data (raw data) että tutkimuksessa käytetyt jalostetut aineistot, jotka on avattu vapaasti ja maksutta kaikkien hyödynnettäväksi. Tutkimusaineiston eli tutkimusdatan avoimuus lisää tieteellisen tutkimuksen luotettavuutta ja toistettavuutta. Samaa dataa on usein myös mahdollista käyttää eri tutkimuksissa eri tavoin.
Kansainväliset FAIR-periaatteet on luotu ohjaamaan tutkimusaineistojen tuottamista. FAIR-periaatteiden tarkoitus on tehdä data löydettäväksi (Findable), saavutettavaksi (Accessible), yhteentoimivaksi (Interoperable) ja uudelleenkäytettäväksi (Re-usable).
Kaikkia tutkimusaineistoja ei ole mahdollista julkaista avoimesti muun muassa yksityisyydensuojasyistä. Sensitiivisen datan vastuullinen käsittely edellyttääkin tutkijalta tutkimusetiikan hyvää tuntemusta.
Oppimisen avoimuus

Avoimen oppimisen tavoitteena on laajentaa oppimaan pääsyä ja osallistumista lisäämällä saavutettavuutta, esteettömyyttä, tarjontaa ja oppijakeskeisyyttä. Avoin oppiminen hyödyntää usein digitaalista teknologiaa niin avointen oppimateriaalien (Open Educational Resources, OER, puhutaan myös oppimisaihioista) kuin avointen opetuskäytäntöjen (Open Educational Practices, OEP) edistämisessä. Avoimet oppimateriaalit ovat eri muotoisia digitaalisia tai muita opetus-, oppi- ja tutkimusmateriaaleja, jotka on vapautettu public domainiin tai jotka on lisensoitu avoimella lisenssillä. Avoimet opetuskäytännöt taas tukevat avointen oppimateriaalien tuottamista, käyttöä ja uudelleenkäyttöä.
Toimintakulttuurin avoimuus

Yhteiskunnalliset muutokset ja digitaalinen kehitys ovat luoneet painetta tieteellisten käytänteiden muutokselle. Tämä tarkoittaa muun muassa tarvetta muovata tapoja, jolla tutkimusta tehdään ja tutkijoita palkitaan sekä keinoja jakaa tutkimustietoa ja osallistua yhteiskunnalliseen keskusteluun. Tiedeyhteisön avoimuudesta käydyissä keskusteluissa pohditaan tutkijan meritoitumiseen liittyviä vastuullisia käytäntöjä sekä esimerkiksi osallistavan kansalaistieteen luomia mahdollisuuksia ja haasteita.